b'\n_START_ARTICLE_\nIlkka Halonen\n_START_SECTION_\nOpinnot ja perhe\n_START_PARAGRAPH_\nHalonen kirjoitti ylioppilaaksi Kuopion Lyseosta v. 1952. Varusmiespalveluksen j\xc3\xa4lkeen h\xc3\xa4n suoritti kadettikoulussa upseerin tutkinnon vuonna 1955. H\xc3\xa4n oli joukkueenjohtajana ensimm\xc3\xa4isess\xc3\xa4 suomalaisessa rauhanturvajoukossa (YKSK) Egyptiss\xc3\xa4 1956\xe2\x80\x931957. H\xc3\xa4n palveli opetusupseerina ja komppanianp\xc3\xa4\xc3\xa4llikk\xc3\xb6n\xc3\xa4 2. prikaatissa ja reserviupseerikoulussa vuosina 1957\xe2\x80\x931963. Sotakorkeakoulussa Halonen opiskeli vuosina 1963\xe2\x80\x931965. H\xc3\xa4n oli Sotakorkeakoulun opettajana vuosina 1965\xe2\x80\x931969 ja 1971\xe2\x80\x931975. Halosen sotilasura jatkui Uudenmaan Rakuunapataljoonasn ja Savon Prikaatin komentajana vuosina 1975\xe2\x80\x931980. T\xc3\xa4m\xc3\xa4n j\xc3\xa4lkeen h\xc3\xa4n palveli P\xc3\xa4\xc3\xa4esikunnassa operatiivisen osaston p\xc3\xa4\xc3\xa4llikk\xc3\xb6n\xc3\xa4. H\xc3\xa4net ylennettiin kenraalimajuriksi 1981 ja m\xc3\xa4\xc3\xa4r\xc3\xa4ttiin Savo-Karjalan Sotilasl\xc3\xa4\xc3\xa4nin komentajaksi 1981 - 1984, mink\xc3\xa4 j\xc3\xa4lkeen h\xc3\xa4n oli P\xc3\xa4\xc3\xa4esikunnassa p\xc3\xa4\xc3\xa4majamestarina ja yleisesikunnan p\xc3\xa4\xc3\xa4llikk\xc3\xb6n\xc3\xa4 vuosina 1984 -1989.Kenraaliluutnantiksi h\xc3\xa4net ylennettiin 1986. H\xc3\xa4nen viimeinen teht\xc3\xa4v\xc3\xa4ns\xc3\xa4 aktiivipalveluksessa oli Pohjois-Suomen Sotilasl\xc3\xa4\xc3\xa4nin komentajuus vuosina 1989 -1992. _NEWLINE_Halonen avioitui Maija-Liisa Variksen kanssa vuonna 1957, pariskunnalla on kaksi poikaa.\n_START_SECTION_\nYleist\xc3\xa4\n_START_PARAGRAPH_\nIlkka Halonen toimi Kadettikunnan puheenjohtajana 1984\xe2\x80\x931986 ja J\xc3\xa4\xc3\xa4k\xc3\xa4ripataljoona 27:n Perinneyhdistyksen puheenjohtajana 1989\xe2\x80\x931995._NEWLINE_El\xc3\xa4kep\xc3\xa4ivill\xc3\xa4\xc3\xa4n h\xc3\xa4n on edist\xc3\xa4nyt mm. ampumisharrastusta. H\xc3\xa4n oli Sotainvalidien Veljesliiton  Pohjois-Savon piirin  puheenjohtajana vuosina 2001\xe2\x80\x932006, ja on osallistunut mm. asiantuntijana Jatkosodasta kertovien radio-ohjelmien tekemiseen.'